मस्तूरी. मामा से मिलने पांच दिन पहले निकले युवक की लाश संदिग्ध परिस्थितियों में ग्राम बोहारडीह में अमरईया नाला के पास बबूल पेड़ पर फांसी के फंदे में लटकी मिली। मर्ग कायम कर पुलिस घटना की जांच कर रही है।पचपेड़ी चौकी क्षेत्र के ग्राम पंचायत बोहारडीह में पामगढ़ क्षेत्र के कुथुर मुड़पार निवासी 20 वर्षीय गंगा प्रसाद साहू पिता गणेश साहू की लाश फांसी के फंदे में पेड़ पर लटकती मिली। ये था मामला...
मंगलवार की सुबह ग्राम पंचायत बोहारडीह में ग्रामीणों ने अमरईया नाला के पास बबूल पेड़ पर फांसी के फंदे में एक युवक की लाश लटकती देखी। इसकी खबर गांव में फैलते ही देखने यहां लोगों की भीड़ जमा हो गई। लाश की शिनाख्त मुड़पार निवासी कौशल साहू ने अपने भांजे 20 वर्षीय गंगा साहू के रूप में की। इसने इसकी सूचना पचपेड़ी चौकी पुलिस व परिजनों को दी। मौके पर पहुंचकर पुलिस ने पंचनामा कर लाश को पेड़ से नीचे उतरवाया। लाश में किसी प्रकार के चोट के निशान नहीं थे। लाश को पीएम के लिए मस्तूरी लाया गया। जहां पीएम के बाद पुलिस ने शव परिजनों को सौंप दिया। प्रथम दृष्टया मामला खुदकुशी का लग रहा है। मौत के कारणों का खुलासा पीएम रिपोर्ट के बाद होगा। मर्ग कायम कर पुलिस घटना की जांच कर रही है।
मामा ने कहा-भांजा तो घर आया ही नहीं है...
पामगढ़ क्षेत्र के कुथुर मुड़पार का निवासी पिता गणेश साहू ने बताया गंगा काम करने गुजरात जाने की बात कह रहा था। इसके पहले अपने मामा से मिलने ग्राम बोहारडीह जाने की बात कहकर वह 5 दिन पहले घर से निकला था। वहीं मामा कौशल साहू ने भांजे के घर ही नहीं आने की बात कही है। इससे मामला संदिग्ध हो गया है।
hin_Deva hin_Deva hin_Deva hin_Deva